**О Д Г О В О Р**

на пратеничко прашање од пратеникот Имер Алиу поставено

на 53-та седница на Собранието на Република Македонија

одржана на 4 мај 2009 година

Институтот за културно и духовно наследство на Албанците е сместен и продолжува да работи во просториите на Куршумли-ан-Скопје. Од страна на Владата на Република Македонија не е донесена одлука за негово преместување односно за друго просторно решение. Имено на 10.03.2009 година, заменик министерот на Министерството за култура Драган Неделковиќ ги информира членовите на Владата за отворените прашања во врска со просторното сместување на Турскиот културен центар во просториите на Куршумли-ан-Скопје, со оглед дека во овие простории е сместен и работи Институтот за духовно наследство на албанците, како и за потребата за изнаоѓање слободен работен простор за потребите на институтот (односно за негово иселување од овие простории) Исто така информира дека од страна на Владата на Република Турција е обезбеден објект во Истамбул, Република Турција за отварање на културно информативен центар на Република Македонија во Истанбул. Тргнувајќи од Владата заклучи, Службата за општи и заеднички работи, во рок од 15-20 дена, да изнајде решение за просторно сместување на Институтот за духовно наследство на Албанците и за ова до Владата да достави информација.

Тргнувајќи од овој заклучок, а и по барањето на директорот на Институтот за културно и духовно наследство на Албанците дека во просториите каде сега е сместен институтот нема елементарни услови за работа, во Министерството за образование и наука се формира Работна група која разгледа неколку можности каде би се прелоцирал Институтот, и како можни решенија ги предложи:

* Младински културен центар
* Центарот за занаетчиство во Старата Скопска чаршија;

Како најдобро решение за нормално функционирање на Институтот Работната група го предложи Младинскиот културен центар во кој има доволно простор и нема никакви законски пречки за сместување на Институтот за културно и духовно наследство на Албанците. За ова решение е разговарано и со директорот на Младинскиот културен центар кој изрази спремност седиште на Институтот за културно и духовно наследство на Албанците да биде во просториите на Младинскиот културен центар, доколку за истото се произнесат и другите компетентни органи. Од увидот на просториите излегува дека треба да се адаптираат, односно прилагодат на потребите на Институтот и на лицата вработени во истиот. Како друга можност за прелоцирање на Институтот за културно и духовно наследство на Албанците се предлага Центарор за занаетчиство во Старата Скопска чаршија, објект кој е под надлежност на градот Скопје.